Τζον Χάνα

Ο Τζον Ντέιβιντ Χάνα (23 Απριλίου 1962 - ) είναι Σκωτσέζος ηθοποιός του κινηματογράφου και της τηλεόρασης. Έγινε γνωστός από την ταινία Τέσσερις γάμοι και μία κηδεία (1994), για την οποία προτάθηκε για Βραβείο BAFTA Β΄ Ανδρικού Ρόλου στον ρόλο του Μάθιου. Άλλες κινηματογραφικές του εμφανίσεις περιλαμβάνουν το Απρόσμενος έρωτας (1998) και την τριλογία Η μούμια (1999–2008). 

 Τα πρώτα χρόνια 
Ο Χάνα γεννήθηκε στο Ιστ Κίλμπραϊντ του Λάνκασιρ. Ήταν το μικρότερο από τα τρία παιδιά της οικογένειάς του και έχει δύο μεγαλύτερες αδελφές. East Kilbride at 75: John Hannah reflects fondly on childhood playing 'conkers and crossy' on council estate, Daily Record, 10 May 2022 Η μητέρα του, Σούζαν, ήταν καθαρίστρια στο Marks & Spencer και ο πατέρας του, Τζον, ήταν εργάτης.  John Hannah Interviews – 1998 Μετά το σχολείο, ο Χάνα μαθήτευσε για να γίνει ηλεκτρολόγος. Στο Ιστ Κίλμπραϊντ, συμμετείχε σε τοπικό θεατρικό θίασο. Μετά από πρόταση ενός συναδέλφου του, αφού ολοκλήρωσε τη μαθητεία του, παρακολούθησε την περίφημη Βασιλική Ακαδημία Μουσικής και Δράματος της Σκωτίας.

 Καριέρα 
Μετά την αποφοίτησή του, ο Χάνα πήρε μέρος σε θεατρικές παραγωγές, ταινίες και τηλεοπτικές εκπομπές, ενίοτε σε πρωταγωνιστικούς ρόλους. Έγινε γνωστός στο ευρύ κοινό με την ερμηνεία του ως Μάθιου στο Τέσσερις γάμοι και μία κηδεία (1994). Στη συνέχεια, έπαιξε τον αλκοολικό, κλέφτη αλλά αξιαγάπητο αδελφός της πρωταγωνίστριας στις ταινίες Η μούμια (1999), Η μούμια επιστρέφει (2001) και Η μούμια: Η αυτοκρατορία του δράκου (2008). Πρωταγωνίστησε επίσης σε μια ρομαντική κωμωδία με τίτλο Απρόσμενος έρωτας (1998). Έκανε γκεστ εμφανίσεις στις σειρές Κωδικός Alias (2001), Το τσίρκο του μυστηρίου (2002) και Frasier (2003). Το 2006 πρωταγωνίστησε στη δραματική σειρά New Street Law. 

Στις 24 Δεκεμβρίου 1997, ο Χάνα και ο παραγωγός της Scottish Films, Μάρεϊ Φέργκιουσον, ίδρυσαν μια εταιρεία παραγωγής που ονομάζεται Clerkenwell Films. Η πρώτη μεγάλη παραγωγή της Clerkenwell ήταν η σειρά Ρέμπους. Ωστόσο, το Rebus μεταφέρθηκε αργότερα στη STV Productions και ο Χάνα αντικαταστάθηκε στον πρωταγωνιστικό ρόλο στη σειρά από τον Κεν Στοτ.

Ο Χάνα έπαιξε τον επαναλαμβανόμενο ρόλο του επιστήμονα Χόλντεν Ράντκλιφ στο Agents of S.H.I.E.L.D. κατά τη διάρκεια του τρίτου κύκλου και προήχθη σε τακτικό μέλος της σειράς κατά τη διάρκεια του τέταρτου κύκλου. 

 Προσωπική ζωή 
Ο Χάνα παντρεύτηκε την ηθοποιό Τζοάνα Ροθ στις 20 Ιανουαρίου 1996. John Hannah in The Guardian Το ζευγάρι είχε γνωριστεί αρκετά χρόνια νωρίτερα, στη διάρκεια μιας παραγωγής ενός έργου του Ουίλλιαμ Σαίξπηρ. Σε πολλές συνεντεύξεις του, αναφέρει ιστορίες από τη σχέση τους, όπως την επίσκεψή τους στο εστιατόριο Sri Siam του Λονδίνου όπου της έκανε πρόταση γάμου γραπτώς πάνω στο τραπεζομάντιλο. Το ζευγάρι ζει στο Ρίτσμοντ του Λονδίνου με τα δύο του παιδιά. John Hannah lives in Richmond

 Φιλμογραφία 
+FilmsΈτοςΠρωτότυπος τίτλοςΕλληνική μετάφρασηΡόλος1990Harbour BeatΟι μπάτσοι του λιμανιούΝιλ Μακμπράιντ1994Four Weddings and a FuneralΤέσσερις γάμοι και μία κηδείαΜάθιου1995Madagascar SkinTροπικό δέρμαΧάρι1996The Innocent SleepΈνας αναξιόπιστος μάρτυραςΤζέιμςThe Final CutH μεγάλη έκρηξηΓκίλμορ1997The James GangΣπέντλαβ ΤζέιμςRomance and RejectionΤόνι1998Sliding DoorsΑπρόσμενος έρωταςΤζέιμςResurrection ManΝτάρκι Λαρτς1999The MummyΗ μούμιαΤζόναθαν ΚάρναχανThe HurricaneΤυφώνας: Η αληθινή ιστορίαΤέριThe IntruderH παρείσακτηΤσάρλι2000CircusΛίοPandaemoniumΠανδαιμόνιοΓουίλιαμ Γουόρντσγουορθ2001The Mummy ReturnsΗ μούμια επιστρέφειΤζόναθαν Κάρναχαν2002Dr Jekyll and Mr HydeΔρ Τζέκιλ και κύριος ΧάιντΤζέκιλ / ΧάιντBefore You GoKαλό ταξίδι, μαμά!ΜάικI'm with LucyΓια τη ΛούσιΝταγκ2003I Accuseδρ Ρίτσαρντ Ντάριαν2007Ghost SonΜαρκThe Last LegionΗ τελευταία λεγεώναΝέστορ2008The Mummy: Tomb of the Dragon EmperorΗ μούμια: Η ζυτοκρατορία του δράκουΤζόναθαν Κάρναχαν2012The WordsOι λέξειςΡίτσαρντ Φορντ2013The Wee ManΤαμ Μακ ΓκροThe Christmas CandleΓουίλιαμ Μπάρστοου2014Shooting for SocratesΜπίλι Μπίνγκαμ2015AngelΛάπσλιBone in the ThroatΣάλιβαν2017Another Mother's SonΆρθουρLove of My LifeΡίτσαρντ2018GenesisΠολ ΜπρουκςScorched EarthΝτοκBlood, Sweat and Terrorsδρ Τζέιμς Μπόρανς2019Princess Emmyβασιλιάς (φωνή)2020Enemy Linesσυνταγματάρχης Πρέστον2021The Auschwitz ReportΓουόρεν
 Παραπομπές 

 Εξωτερικοί σύνδεσμοι 



Κατηγορία:Σκωτσέζοι ηθοποιοί θεάτρου
Κατηγορία:Σκωτσέζοι ηθοποιοί τηλεόρασης
Κατηγορία:Σκωτσέζοι ηθοποιοί κινηματογράφου